Ateitininkai.lt

Korp!Iustitia Nepriklausomybės 30-mečio renginys|atšaukta
2020-03-12 15:00 - 17:00 (Europe/Vilnius) | Vilniaus universiteto bibliotekos Mokslinės komunikacijos ir informacijos centras, Saulėtekio al. 5, Vilnius , 10222
Teisininkų korporacija Iustitia kviečia į Lietuvos Nepriklausomybės atstatymo trisdešimtmečio jubiliejinį renginį, kuris vyks Vilniaus Universitete kovo 12 dieną (antradienį) 15 val. MKiC Konferencijų salėje (Saulėtekio 5).
Studentų ateitininkų teisininkų korporacija Iustitia kartu su VU Teisės fakultetu šia proga organizuoja interaktyvų renginį, skirtą, visų pirma, studentams.
Preliminari Renginio Programa:
15 val. Sveikinimai ir Komisijos narių pristatymas;
15:15 Pranešimas;
15:30 Protmūšis
16:00 Kūrybinė užduotis (I);
16:30 Kūrybinė užduotis (II)
17:00 Rezultatai ir nugalėtojų sveikinimai.
Organizatorių informacija

Kovo 11-osios šventė Kaune
2020-03-11 11:30 - 14:35 | Ateitininkų rūmai, Laisvės al. 13, Kaunas, Lietuva
Kviečiame kauniečius švęsti Kovo 11-ąją su ateitininkais!
– šventę pradėsime liaudiškais š o k i a i s, tad tikrai nesušalsime
– klausysimės V. Abraičio pranešimo apie kelią į laisvę
– žinias išbandysime kahoot viktorinoje!
– bus apdovanojami FOTOKONKURSO laimėtojai
Laukiame ir mažų, ir didelių – kartu minėsime Lietuvos nepriklausomybę.

VKAV konferencija
2020-03-08 12:00 - 15:30 | Domus Maria, Aušros vartų g. 12, Vilnius
Visą informaciją rasite čia.

Vasario 11-osios šventė Belgijoje
2020-03-07 08:00 - 17:00

Šv. Kazimiero savaitgalis
2020-03-06 08:00 - 2020-03-08 17:00 | Vilnius, Vilnius
Ar žinai, ką daryti, kad išgyventume 36525 dienas?
Apie tai kalbėsime Akademiniame šv. Kazimiero savaitgalyje „36525 gyvenimo dienos“, kuris vyks kovo 6-8 dienomis Vilniuje. Renginys skirtas 5-12 kl. moksleiviams.
Akademinis savaitgalis – tai galimybė geriau pažinti ateitininkus, pabendrauti su bendraminčiais, pagilinti savo žinias per paskaitėles, žaidimus, sportą ir kitas veiklas.
Nepamirškite registruotis:
Dalyvių registracija atvira iki kovo 3 d.
Vadovų registracija atvira iki vasario 27 d.
Dalyvio auka:
10 Eur (davusiems ateitininko įžodį ir mokantiems nario mokestį),
12 Eur (nemokantiems mokesčio ar nedavusiems įžodžio).
Dalyvio auka neturėtų tapti kliūtimi dalyvauti renginyje, todėl dėl finansinių klausimų galite rašyti sekretorius@ateitis.lt.
Po renginio, sekmadienį, vyks Vilniaus krašto ateitininkų konferencija, kurioje aptarsime Vilniaus krašto ateitininkų valdybos atliktus darbus, kilusius iššūkius ir rinksime naują valdybą. Daugiau informacijos netrukus.
Vilniaus krašto ateitininkų valdybos informacija
Už paramą dėkojame Lietuvių katalikų religinei šalpai

SAS susikaupimo vakaras
2020-03-01 17:00 - 21:00, 2019-12-08 17:00 - 21:00, 2019-11-10 17:00 - 21:00 | Vilnius, Vilnius
Studentų ateitininkų sąjunga visus norinčius sustoti ir pamąstyti kviečia atvykti į Šv. Kryžiaus bažnyčią, S. Daukanto a. 1, Vilnius.
Programa
17:00 Atidaromos durys
17:15 Dvasinė konferencija
18:00 Diskusija ir užkandžiai
18:45 Švč. Sakramento Adoracija ir išpažintys
20:00 Šv. Mišios

SAS kandidatų kursai
2020-02-23 10:00 - 17:59 | Vieta be pavadinimo, Vilnius
Visa informacija naujienų skiltyje arba SAS feisbuko renginyje.

Žurnalo „Ateitis“ renginys knygų mugėje
2020-02-21 14:00 - 15:00 | LITEXPO, Laisvės pr. 5, Vilnius, Lietuva
Knygų mugėje vasario 21 d. (penktadienį) 14 val. 3.2 salėje vyks „Ateities“ žurnalo organizuojamas renginys „Ateičiai 110: kas me sesame? Ką aplink save matome? Kokie mūsų tikslai šiandien?“ Dalyviai: publicistas, knygų autorius Vidmantas Valiušaitis, studentė ateitininkė Karolina Sadauskaitė. Pokalbį moderuos Vygantas Malinauskas.
Pokalbyje bus apžvelgiama prieškario ateitininkijos kultūrinis ir visuomeninis indėlis, ieškoma atsakymų į tai, kiek šiandieniniai ateitininkai tęsia prieškario raiškos tradiciją, kiek yra skirtingi? Koks dabar organizacijos santykis su prieškario ateitininkų kultūriniu palikimu? Kas tai lemia? Kokios tolesnės raidos perspektyvos? Ko reikia, kad ateitininkai susigrąžintų prieškariu turėtą svorį ir reikšmę?
Esate visi labai labai laukiami!
Žurnalo „Ateities“ informacija

Vasario 16-osios pokylis
2020-02-15 16:00 - 21:00 | Ateitininkų rūmai, Laisvės al. 13, Kaunas, Lietuva
Būk pasveikinta, Lietuva!
2020 m. vasario 15 d. Ateitininkų rūmuose vyks tradiciniu tapęs Valstybės atkūrimo dienos labdaringas pokylis, kuriame kviečiame iškiliai bei džiugiai paminėti brangią valstybės šventę. Šis pokylis – ypatingas. Jo metu ne tik pradėsime švęsti Lietuvos nepriklausomybės dieną, bet ir oficialiai įžengsime į 110-uosius Ateitininkų metus!
R e n g i n i o p r o g r a m a :
15:30 pokylio dalyvių pasitikimas
16:00 proginė kalba
16:40 muzikinė-kultūrinė programa
17:20 vaišės
18:00 labdaringa loterija ir aukcionas
19:00 iškilmingi pokylio šokiai.
K v i e t i m a i :
Kvietimus įsigyti galite užsiregistravę.
Internetu kvietimai yra platinami iki vasario 13 d. 18 val. Nelaukite sniego – kvietimą įsigykite jau d a b a r ! Kaina iki Trijų Karalių – 15 Eur (Studentams ateitininkams – 8 Eur). Vėliau bilietai brangs.
I n f o r m a c i j a:
Aprangos kodas – tamsus kostiumas.
Pokylio dieną dalyviui turėtų būti 18 metų.
Daugiau informacijos: Ričardas Kunevičius, fondo pirmininkas. Tel. nr.: 868615852, el. paštas: fondas@ateitis.lt
A t e i k i t e K u r t i !
– – – – – – – – – –
Informacija pavedimui:
Paramos ir labdaros fondas „Ateitininkų Fondas“
A/s [REDACTED]
Swedbank AB

Ateitis: Nuo idėjos iki žurnalo nepriklausomoje Lietuvoje
2020-02-13 17:30 - 19:00 | Vilnius, Vilnius
#AteitininkųMetai_2020
#AteikiteKurti
„Ateikite kurti“ – tokiu šūkiu mes, seniausia jaunimo organizacija Lietuvoje, pasitinkame 2020-uosius, kurie paskelbti Ateitininkų metais.
1910 m. dienos šviesą išvydo pirmieji A t e i t i e s ž u r n a l o puslapiai. 110 metų proga Lietuvos mokslų akademijos Vrublevskių bibliotekoje rengiama Ateities žurnalo (1911 m.) pirmųjų numerių p a r o d a.
Parodos atidarymo proga bibliotekoje bus skaitomas pranešimas
„A t e i t i s : nuo idėjos iki žurnalo nepriklausomoje Lietuvoje.“ Pranešimo metu bus pristatoma žurnalo idėjos genezė, organizaciniai veiklos lūžiai ir kuriama v i z i j a Lietuvos nepriklausomybės priešaušryje. Pranešimą skaitys istorikas Ignotas Stanevičius.
„Ateikite klausti, bet mokykitės klausyti.
Ateikite kalbėti, bet mokykitės išgirsti.“
Kun. dr. A. Žygas
s u s i t i k i m e
– Lietuvos mokslų akademijos Vrublevskių bibliotekoje
– 2020 m. vasario 13 d.
– 17.30 val.

#Ateitininkų tekstai pas Mildą
2020-02-12 18:00 | šv. Kazimiero bažnyčia, Didžioji g. 34, Vilnius, Lietuva
Brangūs ateitininkai ir jų draugai,
kviečiame prisijungti skaityti ateitininkų tekstų su Milda Vitkute.
Šį kartą tęsime Stasio Šalkauskio „ATEITININKŲ IDEOLOGIJA” skaitymą. Susitikime Vilniuje vasario 12 dieną 18 val. prie Šv. Kazimiero bažnyčios, prie vartų, esančių kairėje – mus pasitiks Milda ir drauge keliausime skaityti Šalkauskio.
Kaip pasiruošti:
1. Perskaityti įkelto teksto 90-95 psl.

SAS susikaupimo vakaras
2020-02-09 17:00 - 21:00

MAS Mažoji akademija
2020-02-07 08:00 - 2020-02-09 17:00

S. Šalkauskis: Lietuvių kultūros pašaukimas
2020-02-06 18:00 - 20:00 | Lietuvos nacionalinė Martyno Mažvydo biblioteka, Gedimino pr. 51, Vilnius, 01109
K V I E Č I A M E Į
2020-ųjų Ateitininkų metų proga organizuojamus iškilių lietuvių mąstytojų tekstų skaitymus, vyksiančius Nacionalinėje Martyno Mažvydo bibliotekoje, Valstybingumo erdvėje.
Pirmasis tekstas — ištraukos iš Stasio Šalkauskio „Tauta ir tautinis auklėjimas”.

„…krikščioniškoji pasaulėžiūra […] sykiu yra tolima ir kosmopolitizmui, ir nacionalizmui, nors sykiu pripažįsta ir aukštą tautybės pašaukimą, ir universaliai reikšmingą visos žmonijos vienybę.“ (Stasys Šalkauskis)
P A S I R U O Š T I
diskusijai pasiruošti galite tinklaraščio ateitininkai.tumblr.com pagalba. Jame publikuojamas aptariamas tekstas, komentarai ir kita aktuali informacija.
P R A N E Š Ė J A S
Profesorius Arūnas Sverdiolas, filosofas, Stasio Šalkauskio idėjų tyrėjas.
R E N G I N Į O R G A N I Z U O J A
Ateitininkų federacija, bendradarbiaudama su Lietuvos nacionalinės Martyno Mažvydo bibliotekos Adolfo Damušio demokratijos studijų centru.

Maloniai kviečiame!

SAS žiemos akademija
2020-01-31 - 2020-02-02 | pin MŪZA HOTEL, Virbališkės takas 2, , Palanga, 00127 , Lietuva
Visa informacija apie renginį ČIA ir feisbuk renginyje.

Ekskursija „Kaunas, Stulginskis ir ateitininkai“
2020-01-26 12:50 - 15:30 | Kaunas, Laisvės al. 13, Kaunas, Lietuva
SAS skelbia: Ateitininkų metai – ekskursijų metai!
PIRMOJI EKSKURSIJA – SAUSIO 26 DIENĄ KAUNE!
Į Ateitininkų federaciją pažvelgsime iš Istorinės Lietuvos Respublikos Prezidentūros, pažindami ateitininką Aleksandrą Stulginskį – Vasario 16-osios akto signatarą, Steigiamojo Seimo pirmininką bei II-ąjį LR Prezidentą.
Vėliau programoje – Kauno rotušė ir legendinė Spurginė!
Susitinkame sausio 26 dieną, sekmadienį, 12:50 val., Istorinėje Prezidentūroje (Vilniaus gatvė 33, Kaunas)!
Dalyvio auka – 2 eurai.
Gavėjas: [REDACTED]
Gavėjo pavadinimas: Ateitininkų federacija
Mokėjimo paskirtis: Vardas Pavardė už ekskursiją
Registracija
#Ateitininkų_Metai2020 #Ateitininkai #AteikiteKurti
SAS valdybos informacija

Labdaros akcija „Ateitis vaikams"
2020-01-18 18:00 - 20:00 | Ateitininkų rūmai, Laisvės al. 13, Kaunas, Lietuva
Kalėdinis gerumo laikas jau artėja, taigi pasiraitokime rankoves ir padėkime „Mamų unijai“ pastatyti „Šeimos namus“!
Kviečiame moksleivius (ir ne tik) prisidėti prie kasmetinės moksleivių ateitininkų sąjungos organizuojamos adventinės labdaros akcijos. Rinkome pinigus Afrikos, Indijos ir Ukrainos žmonėms, tačiau šiais metais nusprendėme solidarizuotis su Lietuvos vaikais, sergančiais onkologinėmis ligomis, ir jų šeimomis.
Na, o Sausio 18 dieną kviesime į labdaros akcijos baigiamąjį koncertą.

Daugiau informacijos ir registracija.

Sausio įvykių minėjimas Vilniuje
2020-01-12 16:45 - 19:00 | Vilniaus įgulos karininkų ramovė, Pamėnkalnio g. 13, Vilnius, Lietuva
#AteikiteKurti #Lietuvą
Prieš 29-erius metus lietuviai drąsiai stojo akistaton su priešu ir gynė tai, kas buvo brangu – tėvynės, o kartu ir savo pačių, laisvę.
Susitikime sekmadienį (sausio 12 d.) paminėti sausio įvykių su atsargos majoru Albertu Daugirdu, kuris lemtingos Sausio 13-osios nakties prie Seimo metu buvo atsakingas už gynybos strategijas.
p r o g r a m a
16.45 val. renkamės LR Seimo lankytojų centro edukacijų salėje II a.(Gedimino pr. 60, Vilnius)
17.00 val. susitikimas su atsargos majoru Albertu Daugirdu
18.00 val. su vėliavomis keliausime prie atminimo laužų.
Kilus klausimų, skambinkite numeriu: +37065201809 (Liudvika)
Kviečiame kitų miestų ateitininkus ir jų draugus taip pat burtis prie atminimo laužų jų miestuose!
#Ateitininkų_metai2020

MAŽA
2019-12-28 12:00 - 2020-01-01 17:00

VKAV adventinis vakaras
2019-12-19 17:30 - 21:00 | Domus Maria, Aušros vartų g. 12, Vilnius
Mieli Vilniaus krašto ateitininkai!
Kaip ir kasmet kviečiame jus į jau tradicija tapusį renginį – adventinę vakaronę. Šį kartą norime jus pakviesti susirinkti kartu ir pasidalinti savo džiaugsmu bei talentais, tad kiekvieną kuopą, korporaciją ar vienetą prašome sugalvoti trumpą prisistatymą, dainą ar vaidinimą. Adventinė vakaronė vyks gruodžio 19 dieną. Vakarą pradėsime Šv. Mišiomis Jezuitų gimnazijos koplyčioje 17:30. Vėliau keliausime į Av12 didžiąją salę. Renginyje tikrai netrūks geros nuotaikos, dainų ir arbatos!
Visų labai lauksime!
Organizuoja Dievo tarno Mečislovo Reinio moksleivių ateitininkų kuopa

SAS advento rekolekcijos
2019-12-13 20:00 - 2019-12-15 14:00
Ar pastebėjote, kad Adventas – susikaupimo, ramybės, maldos ir viltingo laukimo metas – dažnai tampa bėgimo, nesibaigiančių reikalų bei dar didesnio nei įprastai streso laiku? Ar ir Jums Adventas vis apauga dovanų sąrašais, artėjančios sesijos vargais, laiko ir miego trūkumu? Ar spėjate bent akimirkai sustoti ir susimąstyti apie viso to prasmę? Ar lieka bent lašelis ramybės ir pakankamai džiaugsmo?
Studentų ateitininkų sąjunga (SAS) bei ateitininkų medikų korporacija Gaja siūlo galimybę ištrūkti iš besisukančio prieššventinio pasiruošimo rato, atsikvėpti ir susigrąžinti tikrąją Advento ramybę.
2019 m. gruodžio 13-15 d. Truskavoje vyks SAS Advento rekolekcijos. Pažadame ne tik turtingą maldos gyvenimą, įdomias paskaitas ir susitikimus, bet ir pakankamai laiko susikaupimui, miegui, Jūsų seniai nematytiems draugams ir naujiems pažįstamiems. Kviečiame kartu praleisti tris dienas, grąžinančias „mūsų žingsnius į ramybės kelią“.
Programa prasidės GRUODŽIO 13 d. (penktadienį) 19:00 ir baigsis GRUODŽIO 15 d. (sekmadienį) 14:00
REGISTRACIJA
KAINA (įskaitant nakvynę, maitinimą 3k/d, užkandžius):
• ŠALPA – 25 Eur
• ĮPRASTAS – 35 Eur
(Ateitininkams, susimokėjusiems nario mokestį, pirmakursiams, kandidatams – 30 Eur)
• DOSNU – 40 Eur
Dalyvio auką už rekolekcijas pervesti iki GRUODŽIO 8 d. į šią sąskaitą: [REDACTED]
Gavėjo pavadinimas: Ateitininkų Federacija
Mokėjimo paskirtis: Vardas Pavardė už Advento rekolekcijas
Iki susitikimo!
P.S. Rekolekcijų kaina neturi būti kliūtis dalyvauti. Dėl finansinių (ir kitų) klausimų rašyk el. paštu korp.gaja@gmail.com.
Rekolekcijas organizuoja Studentų ateitininkų sąjunga ir studentų ateitininkų medikų korporacija „Gaja“.

VKAV advento rekolekcijos
2019-12-07 09:45 - 2019-12-08 14:00 | Pabradė, Pabradė, Lietuva

Ateitininkų federacijos Atsikūrimo Lietuvoje 30-mečio minėjimas
2019-11-30 12:00 - 16:30 | Vilnius, Vilnius
Šiais metais Ateitininkų federacija Lietuvoje švenčia 30-metų atsikūrimo sukaktį. Kun. Arvydas Žygas per atkuriamąjį suvažiavimą Vilniaus Moksleivių rūmuose 1989 m. sakė „ateikite kurti, o ne griauti“.
Šiandien svarbu pamatyti, įvertinti ir pasidžiaugti tuo, kas buvo sukurta per šiuos metus bei įkvėpti jaunąją kartą prisijungti prie šio paraginimo.
Kviečiame lapkričio 30 d. atvykti visų kartų ateitininkų į istorinę vietą Vilniuje ir dalyvauti šventinėje popietėje, kurios metu išgirsime garbių ateitininkų pranešimus bei dalinsimės šio laikotarpio aktualijomis.
Renginio programa:
12.00 Šv. Mišios Vilniaus Arkikatedra Bazilika (koncelebruoja AF dvasios vadas, Vilniaus Arkivyskupas Gintaras Grušas)
13.45-14.30 Pasitikimo kava*
14.30-16.30 Minėjimas (pranešimai ir meninė programa)*
*Lietuvos vaikų ir jaunimo centras (Konstitucijos pr. 25, Vilnius)
Pranešimai:
• „Ateitininkų atsikūrimas Bažnyčios akimis“
(Kardinolas Sigitas Tamkevičius)
• „Ateitininkų atsikūrimas – svarbiausi momentai ir asmenybės“
(Vygantas Malinauskas)
• „Ateitininkiškas ugdymas – dovana augančiai asmenybei“
(Irma Kuliavienė/ses. Daiva Kuzmickaitė)
Kviečiame užsiregitruoti!

Korp! GAJA Metinė šventė
2019-11-24 12:00 - 16:00 | Ateitininkų rūmai, Laisvės al. 13, Kaunas, Lietuva
Kviečiame Jus į studentų ateitininkų medikų korporacijos „GAJA” Metinę šventę. Šventės metu laukia:
– šv. Mišios
– 4 juniorių SAS įžodis ir bei pakėlimas į senjores
– 1 filisterės ASS įžodis
– Sveikinimai bei metinė ataskaita
– Miniforumas „Apie ūkį ir bites” (jo metu bus paliestos (bičių) šeimų bei apskritai šeimyniškumo temos)
– Super duper vaišės ir dar puikesnė kompanija
Jaukiame Jūsų KTU III rūmų (Laisvės al. 13) koplyčioje lapkričio 24d. 12val. (po šv. Mišių veiksmas persikels į VIa. salę).

Kristaus Karaliaus šventė Panevėžyje
2019-11-23 11:00 - 16:00 | Panevėžio Juozo Balčikonio gimnazija, Respublikos g. 47, Panevėžys, Lietuva

Šv. Tomo Moro klubo gimtadienis
2019-11-21 18:00 - 20:00
Šv. Mišios – vyks 18 val. Pranciškonų (konventualų) vienuolyno koplyčioje (Trakų g. 9, Vilnius). Rinksimės padėkoti Dievui už globą, įkvėpimą bei sutiktus žmones, rėmusius savo darbais, malda ir bendryste.

Broniaus Krivicko 100-metų minėjimas
2019-11-19 18:00 - 20:00 | Teatras Viniaus klasika, Vytenio g. 6, Vilnius, Vilniaus Apskritis, 01303, Lietuva

Aušros Vartų atlaidų šv. Mišios už ateitininkus
2019-11-16 19:00 - 20:00
Garbė Kristui!
Kviečiame ateitininkus švęsti Aušros Vartų Gailestingumo Motinos atlaidus ir lapkričio 16 d., šeštadienį, 19 val. melstis už jaunimą ir ateitininkus šv. Mišiose Vilniaus Šv. Teresės bažnyčioje, kurioms vadovaus ateitininkų dvasios vadas arkivyskupas Gintaras Grušas.
Melskimės už mūsų organizaciją prašydami, kad Dievas laimintų mūsų darbus ir siekius visa pašvęsti ir atnaujinti Kristuje.
Atlaidų programą galite rasti čia.
